CELEX: 62016TN0352
Language: mt
Date: 2016-06-29 00:00:00
Title: Kawża T-352/16: Rikors ippreżentat fid-29 ta’ Ġunju 2016 – Ville de Bruxelles vs Il-Kummissjoni

29.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 314/30
            
         Rikors ippreżentat fid-29 ta’ Ġunju 2016 – Ville de Bruxelles vs Il-Kummissjoni
   (Kawża T-352/16)
   (2016/C 314/41)
   Lingwa tal-kawża: il-Franċiż
   
      Partijiet
   
   
      Rikorrenti: Ville de Bruxelles (il-Belġju) (rappreżentanti: M. Uyttendaele u S. Kaisergruber, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tiddikjara r-rikors tagħha ammissibbli u fondat;
            
         konsegwentement:
   
               —
            
            
               tannulla r-Regolament tal-Kummissjoni (UE) Nru 2016/646, tal-20 ta’ April 2016, li jemenda r-Regolament (KE) Nru 692/2008 fir-rigward tal-emissjonijiet minn vetturi ħfief għall-passiġġieri u minn vetturi kummerċjali (Euro 6);
            
         
               —
            
            
               tikundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka żewġ motivi.
   
               1.
            
            
               L-ewwel motiv ibbażat fuq il-ksur tal-Artikoli 37 u 53 tal-Karta tad-Drittijiet Fundamentali tal-Unjoni Ewropea, tal-premessi 5 u 6 tar-Regolament (KE) Nru 715/2007 tal-Parlament Ewropew u tal-Kunsill, tal-20 ta’ Ġunju 2007, dwar l-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU 2007, L 171, p. 1), tal-Anness I ta’ dan ir-regolament, kif ukoll fuq l-eċċess u l-użu ħażin ta’ poter li wettqet il-Kummissjoni Ewropea.
            
         
               2.
            
            
               It-tieni motiv ibbażat fuq il-ksur tal-Artikolu 5bis(3) tad-Deċiżjoni tal-Kunsill 1999/468/KE, tat-28 ta’ Ġunju 1999, li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 124), tal-premessa 3 tad-Deċiżjoni tal-Kunsill 2006/512/KE, tas-17 ta’ Lulju 2006, li temenda d-Deċiżjoni 1999/468/KE li tipprovdi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (ĠU 2006, L 76M, p. 100), tal-premessa 25 tar-Regolament (KE) Nru 715/2007, tal-Artikolu 5(3) ta’ dan l-aħħar regolament, kif ukoll fuq in-nuqqas ta’ kompetenza tal-Kummissjoni sabiex tadotta r-regolament ikkontestat u fuq l-eċċess ta’ poter imwettqa minnha.